
Tisztelt Képviselő-testület

Balatonvilágos Község Önkormányzata 2026. évi költségvetési rendeletének megalkotása óta zajlott munkafolyamatok, feladatainak ellátása alapján a kirendeltség az alábbi módosítási javaslatokkal élt, melyeket támogatva terjesztek elő:

Bevételi előirányzat biztosítása
· Az ÖNEGM Önkormányzati előirányzat-gazdálkodási modul előirányzat tájékoztatója alapján növekednek az önkormányzatot megillető állami támogatások összegei, a kulturális feladatok bérjellegű támogatása esetén 2.580.943,- Ft, Szociális ágazati pótlék esetén 427.486,- Ft. Ennek megfelelően bevételi előirányzat biztosítása szükséges a 091153/018010 Önkormányzatok elszámolásai a központi költségvetéssel kormányzati funkció Működési célú támogatások államháztartáson belülről fősorára: 3.008.429,- Ft összegben.

A döntéssel az önkormányzat költségvetésében:

- a bevételi előirányzat
3.008.429,- Ft-tal
nő,

- a működési tartalék
3.008.429,- Ft-tal 
nő.

Bevételi előirányzat elvonása
· Az EBR42 Önkormányzati információs portálon, a 2026. évi májusi felmérés alapján bevételi előirányzat elvonása szükséges, az egyes köznevelési feladatai támogatásának csökkenése miatt, a 091153/018010 Önkormányzatok elszámolásai a központi költségvetéssel kormányzati funkció Működési célú támogatások államháztartáson belülről fősoron 2.990.802,- Ft összegben.

· A Magyar Államkincstár a 2026. 03. havi nettó finanszírozás keretén belül vonta el önkormányzatunktól a HIPA többlet miatt befizetendő összeget, mely 6.807.351,- Ft. Ezt az összeget, kérte a Magyar Államkincstár összevonni a REKI elszámolás összegével, aminek eredményeként 6.807.351,- Ft-tal csökkentette a visszajáró pénzforgalom nélküli állami támogatást. Ez a tétel mind a bevételek, mind a kiadások között szerepel. A korábban biztosított bevételi előirányzatot szükséges elvonni a 091153/018010 Önkormányzatok elszámolásai a központi költségvetéssel kormányzati funkció Finanszírozási bevételek fősoráról 6.807.351,- Ft összegben.
A döntéssel az önkormányzat költségvetésében:

 - a bevételi előirányzat
9.798.153,- Ft-tal
 csökken,

 - a működési tartalék
9.798.153,- Ft-tal 
csökken.

Kiadási előirányzatok biztosítása:

1) A TOP_Plusz-1.2.1-21-SO1-2022-0037 Településfejlesztés Balatonvilágoson elnevezésű pályázat második közbeszerzési eljárásában, a Kultúrház parkoló és zöldterület rekonstrukciójának elvégzésére a legkedvezőbb érvényes ajánlat összege nettó 162.971,- Ft + 44.002,- Ft áfa, azaz összesen bruttó 206.973,- Ft-tal volt magasabb, mint a becsült érték. A feladat elvégzésének érdekében kiadási előirányzatként biztosítani szükséges a 999000/062020 Település fejlesztési projektek és támogatásuk kormányzati funkció Beruházások fősorára 206.973,- Ft összegben.
2) A VJP Extra 1 pályázat keretében 4 darab utasváró került beszerzésre, a négy helyszín közül három nem az önkormányzat tulajdona, melyekre megkértük a Magyar Közút Zrt. közútkezelői hozzájárulását. A három helyszín közül kettő a Somogy Vármegyei Magyar Közút Zrt. illetékességi területén, egy a Veszprém Vármegyei Magyar Közút Zrt. illetékességi területén van. A Somogy Vármegyei helyszínekre munkavégzési engedély bekérése volt szükséges, melyek díja kétszer bruttó 6.350,- Ft, valamint szakfelügyelet megrendelése került előírásra a Magyar Közút Zrt. részéről kiadott közútkezelői hozzájárulásban, melynek összege bruttó 173.320,- Ft. Az összegek rendezése érdekében kiadási előirányzatként biztosítani szükséges a 522001/045160 Közutak, hidak, alagutak üzemeltetése, fenntartása kormányzati funkció Dologi kiadások fősorára 185.520,- Ft összegben.
· A KAP-RD43-1-25 Külterületi utak fejlesztése elnevezésű pályázat Műszaki ellenőri feladatok ellátására beérkezett ajánlatok közül a legkedvezőbb a Konstruktív Mérnöki Iroda Kft. ajánlata bruttó 1.587.500,- Ft, azonban az önkormányzat 2026. évi költségvetésben rendelkezésre álló forrás bruttó 1.397.593,- Ft, a kettő különbözete bruttó 189.907,- Ft. A Műszaki ellenőri feladat elvégzéséhez előirányzat biztosítása szükséges a 999000/062020 Település fejlesztési projektek és támogatásuk kormányzati funkció Beruházások fősorára 189.907,- Ft összegben.
A döntéssel az önkormányzat költségvetésében:

 - a kiadási előirányzat
582.400,- Ft-tal
 nő,

 - a működési tartalék
582.400,- Ft-tal 
csökken.

Kiadási előirányzatok átcsoportosítása:

· Az MFP 2025/KÖZVIL/01 Közvilágítás korszerűsítése elnevezésű projekt kiadásai eredeti előirányzatként a Felújítások fősoron kerültek tervezésre, azonban a Beruházások fősoron kell kimutatni őket. Kiadási előirányzat átcsoportosítása szükséges a 841402/064010 Közvilágítás kormányzati funkción belül a Felújítások fősorról a Beruházások fősorra 49.868.491,- Ft összegben.
· A Posta épületében klíma berendezések felszerelése vált szükségessé. Kiadási előirányzat átcsoportosítása szükséges a 841403/066020 Város-, községgazdálkodási egyéb szolgáltatások kormányzati funkción belül a Felújítások fősorról a Beruházások fősorra 874.000,- Ft összegben.
A döntéssel az önkormányzat költségvetésében a működési tartalék nem változik.

Kiadási előirányzat elvonása:

· A Magyar Államkincstár a 2026. 03. havi nettó finanszírozás keretén belül vonta el önkormányzatunktól a HIPA többlet miatt befizetendő összeget, mely 6.807.351,- Ft. Ezt az összeget, kérte a Magyar Államkincstár összevonni a REKI elszámolás összegével, aminek eredményeként 6.807.351,- Ft-tal csökkentette a visszajáró pénzforgalom nélküli állami támogatást. Ez a tétel mind a bevételek, mind a kiadások között szerepel. A korábban biztosított kiadási előirányzatot szükséges elvonni a 091153/018010 Önkormányzatok elszámolásai a központi költségvetéssel kormányzati funkció Egyéb működési célú kiadások fősoráról 6.807.351,- Ft összegben.
A döntéssel az önkormányzat költségvetésében:

 - a kiadási előirányzat
6.807.351,- Ft-tal
 csökken,

 - a működési tartalék




   6.807.351,- Ft-tal 
nő.

Kérem a képviselő-testületet az előterjesztés megvitatására, a határozati javaslatok elfogadására.
Balatonvilágos, 2026. szeptember

Takács Károly Béla

polgármester
1. Határozati javaslat:
Balatonvilágos Község Önkormányzata Képviselő-testülete megtárgyalta az „Előirányzatok biztosítása és átcsoportosítása az önkormányzat 2026. évi költségvetésében” tárgyú előterjesztést, és az alábbi határozatot hozza:

A Képviselő-testület az önkormányzat 2026. évi költségvetésében 091153/018010 Önkormányzatok elszámolásai a központi költségvetéssel kormányzati funkció Működési célú támogatások államháztartáson belülről fősorára 3.008.429,- Ft összegben bevételi előirányzatot biztosít és azokat a működési tartalékba helyezi.

Egyben felkéri a jegyzőt az előirányzat költségvetésben történő átvezetésére.
Felelős: Dr. Boda Zsuzsanna jegyző

Határidő: értelem szerint
2. Határozati javaslat:

Balatonvilágos Község Önkormányzata Képviselő-testülete megtárgyalta az „Előirányzatok biztosítása és átcsoportosítása az önkormányzat 2026. évi költségvetésében” tárgyú előterjesztést, és az alábbi határozatot hozza:

A Képviselő-testület az önkormányzat 2026. évi költségvetésében 

1) 091153/018010 Önkormányzatok elszámolásai a központi költségvetéssel kormányzati funkció Működési célú támogatások államháztartáson belülről fősoron 2.990.802,- Ft;
2) 091153/018010 Önkormányzatok elszámolásai a központi költségvetéssel kormányzati funkció Finanszírozási bevételek fősoráról 6.807.351,- Ft

mindösszesen 9.798.153,- Ft bevételi előirányzatot von el a tartalék terhére.

Egyben felkéri a jegyzőt az előirányzat változások költségvetésben történő átvezetésére.
Felelős: Dr. Boda Zsuzsanna jegyző

Határidő: értelem szerint
3. Határozati javaslat:

Balatonvilágos Község Önkormányzata Képviselő-testülete megtárgyalta az „Előirányzatok biztosítása és átcsoportosítása az önkormányzat 2026. évi költségvetésében” tárgyú előterjesztést, és az alábbi határozatot hozza:

A Képviselő-testület az önkormányzat 2026. évi költségvetésében 
1) 999000/062020 Település fejlesztési projektek és támogatásuk kormányzati funkció Beruházások fősorára 206.973,- Ft; 

2) 522001/045160 Közutak, hidak, alagutak üzemeltetése, fenntartása kormányzati funkció Dologi kiadások fősorára 185.520,- Ft;
3) 999000/062020 Település fejlesztési projektek és támogatásuk kormányzati funkció Beruházások fősorára 189.907,- Ft

mindösszesen 582.400,- Ft kiadási előirányzatot biztosít a tartalék terhére.

Egyben felkéri a jegyzőt az előirányzat változások költségvetésben történő átvezetésére.

Felelős: Dr. Boda Zsuzsanna jegyző

Határidő: értelem szerint

4. Határozati javaslat:

Balatonvilágos Község Önkormányzata Képviselő-testülete megtárgyalta az „Előirányzatok biztosítása és átcsoportosítása az önkormányzat 2026. évi költségvetésében” tárgyú előterjesztést, és az alábbi határozatot hozza:

A Képviselő-testület az önkormányzat 2026. évi költségvetésében 
1) 841402/064010 Közvilágítás kormányzati funkción belül a Felújítások fősorról a Beruházások fősorra 49.868.491,- Ft;
2) 841403/066020 Város-, községgazdálkodási egyéb szolgáltatások kormányzati funkción belül a Felújítások fősorról a Beruházások fősorra 874.000,- Ft 
kiadási előirányzat átcsoportosítását határozza el.
Egyben felkéri a jegyzőt az előirányzat átcsoportosítás költségvetésben történő átvezetésére.
Felelős: Dr. Boda Zsuzsanna jegyző

Határidő: értelem szerint
5. Határozati javaslat:

Balatonvilágos Község Önkormányzata Képviselő-testülete megtárgyalta az „Előirányzatok biztosítása és átcsoportosítása az önkormányzat 2026. évi költségvetésében” tárgyú előterjesztést, és az alábbi határozatot hozza:

A Képviselő-testület az önkormányzat 2026. évi költségvetésében 091153/018010 Önkormányzatok elszámolásai a központi költségvetéssel kormányzati funkció Egyéb működési célú kiadások fősoráról 6.807.351,- Ft kiadási előirányzatot von el és helyezi a tartalékba.

Egyben felkéri a jegyzőt az előirányzat változások költségvetésben történő átvezetésére.
Felelős: Takács Károly polgármester

 Dr. Boda Zsuzsanna jegyző

Határidő: értelem szerint

